Legal Document

Category: 1533

Text:
152. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΚΟΙΝΩΝ. ΥΠΗΡΕΣΙΩΝ Αριθ. 918 της 9/24 Ιουν. 1982 (ΦΕΚ Β΄  434) Αναμόρφωση συλλογικών οργάνων γνωμοδοτικής και αποφασιστικής αρμοδιότητος του Ιδρύματος Κοινωνικών Ασφαλίσεων (ΙΚΑ). Έχοντας υπόψη: α)Τις διατάξεις των παρ. 1, 2 και 3 του άρθρ. 5 του Νόμ. 1232/82 "επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις". β)Τις διατάξεις τις σχετικές με τα συλλογικά όργανα του Ιδρύματος Κοινωνικών Ασφαλίσεων, που αναφέρονται, κατά περίπτωση, στην απόφαση αυτή. γ)Την ανάγκη της εξυγιάνσεως της συλλογικής συμβουλευτικής διαδικασίας του Ιδρύματος Κοινωνικών Ασφαλίσεων, για την ταχύτερη και αποδοτικότερη λειτουργία των υπηρεσιακών του μονάδων. δ)Την αριθ. 1245/1981 κοινή απόφαση του Πρωθυπουργού και του Υπουργού Κοιν. Υπηρεσιών "περί αναθέσεως αρμοδιοτήτων στους Υφυπουργούς Κοινωνικών Υπηρεσιών", αποφασίζουμε: Διατήρηση Συλλογικών Οργάνων Συμβούλια Άρθρ.1.-1(Καταργήθηκε από την παρ. 9 άρθρ. 32 Νόμ. 1902/1990, ΦΕΚ Α΄ 138, κατωτ. σελ. 144,68). 15Β.Β.α.151-152 Ίδρυμα Κοινωνικών Ασφαλίσεων 2.Διατηρείται το Ανώτατο Τεχνικό Συμβούλιο (Α.Τ.Σ.), που προβλέπεται από το άρθρ. 14 του Νόμ. 997/1979, (τόμ. 15Β σελ. 70,835) την απόφαση του Υπουργού Κοινωνικών Υπηρεσιών 21/263/ 5.2.80 και λειτουργεί σύμφωνα με τις διατάξεις αυτές, αλλά με συμμετοχή ανωτέρου, αντί ανωτάτου τεχνικού υπαλλήλου του Υπουργείου Δημοσίων Έργων, λόγω καταργήσεως των ιεραρχικών βαθμίδων και θέσεων αυτών. 3.Διατηρείται το Ανώτατο Υγειονομικό Συμβούλιο που προβλέπεται από το άρθρ. 14 του Νόμ. 997/ 79, (ανωτ. σελ. 70,835) την απόφαση του Υπουργού Κοινωνικών Υπηρεσιών 21/263/5.2.80 και λειτουργεί σύμφωνα με τις διατάξεις αυτές. Επιτροπές Άρθρ.2.-1.Διατηρούνται οι Τοπικές Διοικητικές Επιτροπές των Περιφερειακών και Τοπικών υποκαταστημάτων, που προβλέπονται από το άρθρ. 13 του Α.Ν. 1846/51 (ανωτ. σελ. 64,21) και τον Νόμ. 825/78 (ανωτ. σελ. 70,816) και λειτουργούν σύμφωνα με τις διατάξεις αυτές, χωρίς συμμετοχή ανωτάτου υπαλλήλου του Υπουργείου Κοινωνικών Υπηρεσιών, λόγω καταργήσεως των ιεραρχικών βαθμίδων και θέσεων αυτών. 2.Διατηρούνται οι Ειδικές Επιτροπές Ηλικίας των περιφερειακών υποκαταστημάτων, που προβλέπονται από το άρθρ. 6 του Νόμ. 825/78 και λειτουργούν σύμφωνα με τις διατάξεις αυτές. 3.Διατηρείται η Επιτροπή Αναστολών που προβλέπεται από τα άρθρ. 112 και 113 του κανονισμού Ασφαλίσεως ΙΚΑ (κατωτ. σελ. 124,141) (διατηρήθηκε με την κοινή απόφαση 69384/4000/19.7.67 του Αντιπροέδρου της Κυβερνήσεως και των Υπουργών Συντονισμού, Οικονομικών και Εργασίας) και λειτουργεί σύμφωνα με τις διατάξεις αυτές. 4.Διατηρείται η Επιτροπή Διενεργείας Διαγωνισμών Εκτελέσεως Έργων και στεγάσεως, που προβλέπεται από το άρθρ. 14 του Νόμ. 997/79(ανωτ. σελ. 70,835) και την απόφαση του Υπουργού Κοινωνικών Υπηρεσιών 21/263/5.2.80 και λειτουργεί σύμφωνα με τις διατάξεις αυτές. 5.Διατηρούνται οι Επιτροπές Προμηθειών του Ιδρύματος Διοίκησης των Υποκαταστημάτων Αθηνών, Πειραιώς και Θεσσαλονίκης που προβλέπονται από το άρθρ. 2 του Κανονισμού Προμηθειών του Ιδρύματος και λειτουργούν σύμφωνα με τις διατάξεις αυτού. 6.Διατηρούνται οι Επιτροπές παραλαβών του Ιδρύματος, διοίκησης και των Υποκαταστημάτων Αθηνών, Πειραιώς και Θεσσαλονίκης που προβλέπονται από το άρθρ. 11 του Κανονισμού προμηθειών του Ιδρύματος και λειτουργούν σύμφωνα με τις διατάξεις αυτού. 7.Διατηρείται η Επιτροπή Αξιολογήσεως των υποψηφίων για πρόσληψη ιατρών που προβλέπεται από το άρθρ. 14 του Νόμ. 997/79 και την απόφαση του Υπουργού Κοινωνικών Υπηρεσιών 21/372/ 9.2.80 και λειτουργεί σύμφωνα με τις διατάξεις αυτές. Στην Επιτροπή αυτή συμμετέχει σαν μέλος, Προϊστάμενος μιας των Υγειονομικών Διευθύνσεων του Ιδρύματος λόγω καταργήσεως της Γενικής Διευθύνσεως Υγειονομικών Υπηρεσιών και της θέσεως του Προϊσταμένου αυτής. 8.Διατηρούνται οι Πρωτοβάθμιες και Δευτεροβάθμίες Υγειονομικές Επιτροπές, που προβλέπονται από το άρθρ. 6 του Νόμ. 3163/55 (κατωτ. σελ. 371) το άρθρ. 4 του Β.Δ. 993/66 και τα άρθρ. 27 και 28 του Κανονισμού Ασφαλιστικής Αρμοδιότητος του Ιδρύματος και λειτουργούν σύμφωνα με τις διατάξεις αυτές. 9.Διατηρούνται ο πρωτοβάθμιες και Δευτεροβάθμιες Υγειονομικές Επιτροπές Επαγγελματικών Νόσων, που προβλέπονται από την απόφαση του Υπουργού εργασίας 90188/4370/17.11.65 που συμπλήρωσε το άρθρ. 30 του Κανονισμού Ασφαλιστικής αρμοδιότητας και διαδικασίας απονομής των παροχών του ΙΚΑ (διατηρήθηκαν με την κοινή απόφαση 69384/4000/67 του Αντιπροέδρου της Κυβερνήσεως και των Υπουργών Οικονομικών και Εργασίας) και λειτουργούν σύμφωνα με τις διατάξεις αυτές. 10.Διατηρούνται οι Ειδικές Υγειονομικές Επιτροπές Επανεξετάσεως συνταξιούχων του ΟΓΑ που προβλέπονται από το άρθρ. 6 του Π.Δ. 317/73, το άρθρ. 23 του Κανονισμού χορηγήσεως Συντάξεων ΟΓΑ και λειτουργούν σύμφωνα με τις διατάξεις αυτές. 11.Διατηρείται η ειδική Επιτροπή η οποία καθορίζει τις ιατρικές αμοιβές που προβλέπεται από το άρθρ. 10 του Κανονισμού Ασθενείας και λειτουργεί σύμφωνα με τις διατάξεις αυτού. Ευκαιριακές Επιτροπές Άρθρ.3.-1.Διατηρείται η Έκτακτη Ειδική Επιτροπή για τον έλεγχο των υποψηφίων για πρόσληψη Υγειονομικών Υπαλλήλων που προβλέπεται από το άρθρ. 8 του Β.Δ. 993/66 και λειτουργεί σύμφωνα με τις διατάξεις αυτού. 2.Διατηρείται η Επιτροπή επιλογής προσωπικού Ιδιωτικού Δικαίου που προβλέπεται από τις διατάξεις των άρθρ. 9 και 51 του Νόμ. 993/79, του άρθρ. 3 του Νόμ. 1057/80 και την Δ01/13450/80 απόφαση του Υπουργού Προεδρίας Κυβερνήσεως και λειτουργεί σύμφωνα με τις διατάξεις αυτές. 3.Διατηρείται σε ισχύ η διάταξη της παρ. 5 του άρθρ. 13 του Α.Ν. 1846/51, όπως συμπληρώθηκε με το άρθρ. 4 του Ν.Δ. 2698/53, που προβλέπει τη συγκρότηση τακτικών και εκτάκτων επιτροπών στο Ίδρυμα Κοινωνικών Ασφαλίσεων, όπως και κάθε άλλη διάταξη που προβλέπει τη δυνατότητα σύστασης ευκαιριακών επιτροπών. (Μετά τη σελ. 70,844) Σελ. 70,845 Τεύχος Δ112-Σελ. 33 Ίδρυμα Κοινωνικών Ασφαλίσεων 15Β.Β.α.152